กรุณาสรุปบทความ ความเสี่ยงทั้ง 6 ของการเกษียณโดยไม่มีอิสระภาพทางการเงิน
หลายคนอยากจะมีอิสระภาพทางการเงิน แต่พอพูดถึงเรื่องเกษียณ หลายคนมองข้ามไป หรือ ถ้าพูดถึงเรื่องเกษียณ หลายคนบอกว่า โอ้ยยย ยังอีกไกล แต่จริงๆแล้ว… ถ้าคุณจะเกษียณได้ คุณจะต้องมีอิสระภาพทางการเงิน
ถ้าคุณเกษียณโดยไม่มีอิสระภาพทางการเงิน
ชีวิตหลังเกษียณจะพบกับความยากลำบาก ยาพิษทั้ง 6 คืออะไร?
พวกมันคือ ความเสี่ยง หรือ Risk ที่จะทำให้คุณมีปัญหาและอุปสรรค สำหรับชีวิตหลังอิสระภาพทางการเงิน! สำหรับชีวิตหลังเกษียณสุข! …เรามาดูยาพิษแต่ละตัวว่ามีอะไรบ้าง ยาพิษตัวที่ 1 ความเสี่ยงอายุยืนยาว (Longevity Risk) ไม่มีใครสามารถคาดการณ์ระยะเวลาที่เขาจะมีชีวิตอยู่ ดังนั้นยิ่งอายุยาวนาน ยิ่งจะต้องใช้เงินมากขึ้น นี้คือความเสี่ยงที่เรียกว่า longevity risk ยิ่งอายุยืนยาว ยิ่งจะต้องใช้เงินมากขึ้น ยาพิษตัวที่ 2 ความเสี่ยงโดนให้ออกจากงานก่อนวัย (Forced Retirement Risk) ความเสี่ยงจากการโดนให้ออกจากงานก่อนวัย เช่นต้องโดนเข้า program early retirement ให้ออกจากงานในวัยอายุ 50 ปี ทั้งๆที่เราตั้งใจว่าจะเกษียณอายุ 55 ปี การที่ต้องเกษียณก่อนวัย ทำให้เราจะต้องเกษียณเงินมากขึ้น ยาพิษตัวที่ 3 ความเสี่ยงที่จะเจออัตราเงินเฟ้อ (Inflation risk) เงินเฟ้อจะทำให้มูลค่าเงินในอนาคตลดน้อยลง เช่น เงิน 1 ล้านบาทในอีก 10 ปีข้างหน้า จะเท่ากับ เงิน 7แสนกว่าบาทในปัจจุบัน ดังนั้นถ้ายิ่งเราออมเงินโดยการฝาก Bank เพียงอย่างเดียว ซึ่งให้ดอกเบี้ยน้อยมากแค่ 1.x % เท่านั้น จะทำให้เงินที่เราเก็บไว้ใช้ยามเกษียณจะมีมูลค่าลดลง ยาพิษตัวที่ 4 ความเสี่ยงผลตอบแทนในการลงทุน (Investment risk) การลงทุนทั้งก่อนเกษียณและหลังเกษียณ มีความสำคัญไม่แพ้กัน ก่อนเกษียณเราจะเน้นลงทุนแบบเชิงรูก เร่งให้เกิดความมั่งคั่ง แต่หลังเกษียณ จะต้องเป็นเชิงรับมากขึ้น เนื่องจากถ้าพลาด จะไม่มีเงินเติมเข้ามาใหม่แล้ว ดังนั้นผลตอบแทนหลังเกษียณถ้าไม่แน่นนอน มีปัญหาหา เงินที่เราใช้ก็จะน้อยลงไปด้วย ยาพิษตัวที่ 5 ความเสี่ยงในการใช้ชีวิต (Consumption risk) จะเป็นเรื่องของ life style ที่ใช้เงินหลังจากเกษียณ ยิ่งมี Life style บริโภคนิยมหลังเกษียณมากเท่าไร ก็จะต้องเก็บเงินมากขึ้นเท่านั้น ดังนั้นถ้าเรามี Life style พอเพียง หลังจากเกษียณเราก็จะใช้เงินน้อยลงเป็นเงาตามตัว ยาพิษตัวที่ 6 ความเสี่ยงค่าใช้จ่ายด้านสุขภาพหลังเกษียณ (Health Expense Risk ) เป็นการยากมากที่เราจะคำนวณค่าใช้จ่ายด้านการรักษาพยาบาล โดยเฉพาะการใช้จ่ายสำหรับผู้ป่วยใน ความเสี่ยงนี้ถือเป็นความเสี่ยงที่รุนแรงที่สุด เพราะเป็นการยากในการวางแผนค่าใช้จ่ายในอนาคต ยิ่งเงินเฟ้อของค่ารักษาพยาบาลสูงถึง 5-7% มากกว่าเงินเฟ้อทั่วไป ผมย้ำอีกครั้งว่าสิ่งที่คุณควรจะทำคือ “ จงวางแผนการเงินเพื่อการเกษียณ
ไว้เป็นเป้าหมายหลักของชีวิตคุณ” จงเปลี่ยนทัศนคติของคุณใหม่
“ จาก เกษียณเริ่มเมื่อไรก็ได้ เป็น เกษียณต้องเริ่มเดี๋ยวนี้” sompoj patsuwan
การเกษียณโดยไม่มีอิสระภาพทางการเงิน มีปลายทางแห่งความลำบากรออยู่ข้างหน้า ซึ่งก็คือความเสี่ยง 6 อย่างที่จะทำให้ชีวิตในวัยเกษียณของคุณมีปัญหาและอุปสรรคแน่นอน

1) ความเสี่ยงของอายุที่ยืนยาว (Longevity Risk) ยิ่งอายุยืน ยิ่งจะต้องใช้เงินมากขึ้น
2) ความเสี่ยงของการโดนให้ออกจากงานก่อนวัย (Forced Retirement Risk) ซึ่งการเกษียณก่อนวัย ทำให้เราจะต้องใช้เงินในวัยเกษียณมากขึ้น
3) ความเสี่ยงที่จะเจออัตราเงินเฟ้อ (Inflation risk) ซึ่งจะทำให้มูลค่าเงินในอนาคตลดน้อยลง ทำให้เงินที่เราเก็บไว้ใช้ยามเกษียณมีมูลค่าลดลง
4) ความเสี่ยงของผลตอบแทนในการลงทุน (Investment risk) การลงทุนทั้งก่อนเกษียณและหลังเกษียณ มีความสำคัญไม่แพ้กัน เพียงแต่หลังเกษียณ หากเกิดความผิดพลาดในการลงทุน จะไม่มีเงินเติมเข้ามาใหม่ ดังนั้น หากผลตอบแทนหลังเกษียณไม่แน่นอน เงินที่เราจะได้รับจากการลงทุนก็จะน้อยลงไปด้วย
5) ความเสี่ยงในการใช้ชีวิต (Consumption risk) ยิ่งเรามี Life style บริโภคนิยมหลังเกษียณมากเท่าไร ก็จะต้องเก็บเงินมากขึ้นเท่านั้น
6) ความเสี่ยงค่าใช้จ่ายด้านสุขภาพหลังเกษียณ (Health Expense Risk ) เป็นการยากมากที่จะคำนวณค่าใช้จ่ายด้านการรักษาพยาบาล โดยเฉพาะการใช้จ่ายสำหรับผู้ป่วยใน ความเสี่ยงนี้จึงถือเป็นความเสี่ยงที่รุนแรงที่สุด
ความรู้ทางการเงิน